**REGULAMENTUL DE ORDINE INTERIOARA AL**

**ASOCIATIEI „ROTARY CLUB .......”**

**NOTA: In prezentul regulament culorile reprezinta:**

* **Cu rosu: comentarii ale RI incluse in „Recommended Rotary Club Bylaws”**
* **Cu negru: traducerea „Recommended Rotary Club Bylaws” – 2019 - obligatoriu**
* **Cu albastru: recomandari pe baza de bune practici. Nu sunt obligatorii pentru cluburi, sunt doar idei pe baza carora cluburile sa-si faca propriul regulament**

*Regulamentul clubului completează Statutul Asociatiei Rotary Club.... cu practici comune ale clubului. Regulamentul odată adoptat este obligatoriu pentru membrii clubului. El reflecta practicile clubului și trebuie sa nu fie în conflict cu Constituția și Statutul Rotary International, Constituția Standard a Rotary Club (cu excepția cazului în care este permis) și Codul de Politici Rotary.*

**Articolul 1 Definiții**

1. Comitet: Comitetul Director al acestui club.

2. Director: Un membru al Comitetului al acestui club.

3. Membru: Un membru, altul decât un membru onorific, al acestui club.

4. Cvorum: Numărul minim de participanți care trebuie să fie prezenți la votare: o treime din membrii clubului pentru deciziile clubului și o majoritate a directorilor pentru deciziile Comitetului.

5. RI: Rotary International.

6. Anul: Perioada de 12 luni începând cu 1 iulie.

*Clubul poate alege modul în care definește cvorumul în scop de vot.*

**Articolul 2 Comitetul**

Organul de conducere al acestui club este Comitetul, format din, cel puțin, președinte, fostul presedinte imediat, președinte-ales, secretar și trezorier.

*Constituția Standard a Clubului Rotary prevede ca statutul unui club să includă articolul 2. Ofițerii enumerați mai sus trebuie să fie membri ai Comitetului. Comitetul clubului dvs. poate avea membri suplimentari, cum ar fi vicepreședintele, sergeant-at-arms sau alți directori. Dacă clubul dvs. are cluburi satelit, enumerați și membrii Comitetelor lor în acest articol.*

**Sugestie:**

**Articolul 2 Comitetul**

Organul de conducere al acestui club este Comitetul format din Președinte, Ultimul Fost Președinte, Președintele Ales, un Vicepreședinte, Secretar, Trezorier, Responsabil Protocol (*sergeant-at-arms*) și cel puțin Președinții următoarelor comisii: Administrativă, Membri, Relații publice, Proiecte/Servicii și Fundația Rotary.

In momentul votării componentei Comitetului, Președintele poate să supună aprobării Adunării Generale și alte comisii sau subcomisii, în funcție de strategia aleasă pentru mandatul său.

**2.1. Îndatoririle Comitetului**

2.1.1. Atributiile Comitetului sunt stabilite in conformitate cu documentele Rotary International:

- *Organ de conducere*. Organul de conducere al acestui club este Comitetul constituit conform prevederilor prezentului regulament.

* *Autoritate*. Comitetul are control general asupra tuturor ofițerilor și comisiilor și, pentru motive întemeiate, poate declara orice funcție vacanta.
* *Acțiunea finala a Comitetului*. Decizia Comitetului în toate chestiunile clubului este finală, si poate fi supusă doar unui apel in club. Cu toate acestea, decizia cu privire la excluderea unui membru, acel membru, în conformitate cu prevederile Actului Constitutiv a unui club Rotary, poate face apel la club, solicita medierea sau cere arbitraj.

 Fiecare membru al Comitetului trebuie sa aibă mandate specifice, scopuri si obiective clar definite si planuri de acțiune stabilite înainte de începutul mandatului din anul Rotarian pentru care a fost ales.

2.1.2. a) Comitetul prezinta Adunării Generale care va avea loc înainte de încheierea anului rotarian, raportul de activitate pe perioada mandatului, raportul preliminar privind executia bugetului de venituri si cheltuieli, iar noul Comitet prezinta proiectul bugetului de venituri si cheltuieli pe anul următor si proiectul programelor clubului.

 b) In cadrul Adunarii Generale Anuale a Clubului, din luna decembrie, fostul Comitet Director , prin ultimul fost-presedinte va trebui sa prezinte bilantul financiar-contabil de pe mandatul sau, auditat de catre auditor autorizat, spre a fi aprobat de catre membrii clubului si fostul presedinte sa fie descarcat de gestiune.

2.1.3. Încheie acte juridice in numele clubului.

2.1.4. Urmărește încasarea cotizațiilor si a celorlalte surse de venit si are dreptul sa stabilească penalități de întârziere pentru neplata la termenele scadente ale acestora.

2.1.5. Este împuternicit sa stabilească, sa planifice, sa promoveze si sa urmărească îndeplinirea obiectivelor, proiectelor si activităților anuale si pe termen lung, in conformitate cu cele 5 direcții de servicii (servicii pentru club, servicii vocaționale, servicii pentru comunitate, servicii internaționale si servicii pentru tineri).

2.1.6. Preia de la fostul comitet, in baza proceselor verbale de predare-primire semnate de ambele pârți, toate documentele, obiectele de inventar si alte acte in termen de 30 zile de la începutul anului rotarian.

2.1.7. Comitetul analizează, prin prisma Testului celor 4 întrebări, toate acțiunile sau atitudinile membrilor clubului care încalcă prevederile Statutului și/sau Regulamentului de ordine interioară și, prin asta, periclitează buna funcționare a clubului. În urma analizei fiecărei situații în parte, membrii Comitetului mediază incidentele apărute și/sau votează, conform prevederilor art 2.1.8, masuri disciplinare, sau pierderea calității de membru

2.1.8. Deciziile in Comitet sunt luate cu majoritatea simpla (jumătate + 1) a membrilor prezenți, hotărârea Președintelui fiind preponderenta in caz de balotaj (votul de ”aur”). Deciziile in comitet referitoare la încetarea/acordarea calității de membru se iau cu votul a doua treimi din membri Comitetului.

2.1.9. Pentru a fi valabile deciziile, problemele pentru care se iau decizii trebuie sa figureze pe ordinea de zi, exceptând cazul când ele sunt introduse pe ordinea de zi in timpul ședinței de Comitet cu acceptul a ¾ din membrii prezenți. Ordinea de zi trebuie comunicata membrilor comitetului cu cel puțin 24 de ore înaintea fiecărei sedinte de Comitet.

2.1.10. Comitetul Director se reuneste lunar, de obicei in prima saptamana din luna.

**Articolul 3 Alegerile și mandatul**

**Secțiunea 1 -** Cu o lună înainte de alegeri, membrii nominalizează candidații pentru președinte, vicepreședinte, secretar, trezorier și orice alte funcții disponibile. Propunerile pot fi prezentate de un comitet de nominalizare, de către membri, sau de ambele.

**Secțiunea 2 -** Candidatul care primește majoritatea voturilor pentru fiecare funcție este declarat ales în acea funcție.

**Secțiunea 3 -** Dacă vreun ofițer sau membru al Comitetului își părăsește funcția, ceilalți membri ai Comitetului vor numi un înlocuitor.

**Secțiunea 4 -** Dacă vreun ofițer ales sau director – presedinte de comisie părăsește funcția, membrii rămași ai Comitetului ales vor numi un înlocuitor.

**Secțiunea 5 -** Mandatul pentru fiecare funcție este de:

Președinte — un an

Vice-președinte -

Trezorier -

Secretar -

Sergeant-at-Arms -

Director (Presedinte de comisie)-

*Constituția Standard a Clubului Rotary prevede că Regulamentul clubului specifică un proces electoral. Dacă se folosește un comitet de nominalizare, includeți detalii despre modul în care este numit. Mandatul președintelui unui club, specificat în Constituția Standard a Clubului Rotary este de un an. Când un succesor nu este ales, mandatul actualului președinte poate fi prelungit cu până la un an.*

**Sugestie**

**Articolul 3. Alegeri și mandate**

**3.1. Alegerea Președintelui**

**3.1.1.** Alegerea Președintelui se face cu cel mult 2 ani si cu cel puțin 18 luni înainte de data începerii mandatului sau. Alegerea se face in cadrul Adunării Generale Anuale, anunțată cu cel puțin 3 săptămâni înainte.

**3.1.2.** Membrii clubului nu-si pot depune candidatura proprie, dar pot propune candidatura unui alt membru. Membrii propuși nu trebuie sa refuze funcția pentru care sunt propuși. Ei pot, totuși, expune Președintelui în exercițiu, motivele pentru care numirea unui alt coleg ar fi preferabila.

**3.1.3.** Pentru a putea fi ales Președinte, un membru trebuie sa îndeplinească cumulativ următoarele condiții:

a. sa fi fost membru al Clubului cel puțin **24 luni** până la data votului;

b. să fi fost membru al Comitetului, cel puțin un mandat

c. sa se fi încadrat in baremul de prezenta definit in prezentul regulament

d. sa fi participat activ la minim una din acțiunile clubului, în ultimii doi ani rotarieni

Mai pot fi adaugate alte cerinte de catre club, sau anulate una sau mai multe din cele de mai sus

**3.1.4.** In momentul in care este nominalizat, candidatul (candidatii) va (vor) trimite secretarului clubului un CV profesional si rotarian pentru a fi distribuit catre toti membrii clubului.

**3.1.5** Votul pentru functia de presedinte are loc in cadrul Adunarii Generale. Votul este secret. Toti membri clubului care voteaza trebuie sa aiba cotizatia achitata la zi. Cvorumul pentru Adunarea Generala este de.... (clubul decide) Candidatul care întrunește o majoritate de voturi este declarat președinte-nominalizat.

**3.1.6.** Durata mandatului de Președinte este de 1 an sau pana când un succesor calificat a fost ales.

**3.1.7.** Președintele astfel ales trebuie sa-si preia rolul de „Președinte nominalizat” si devine “Președinte ales” in Comitetul care intra in funcție la 1 iulie al anului anterior preluării funcției de Președinte.

**3.1.8.** Pentru a putea intra in mandat, președintele-ales trebuie sa participe la seminarul de instruire pentru președinții aleși (PETS), sau, daca din motive întemeiate nu poate participa la PETS, la Adunarea Districtuala de Instruire cu excepția cazurilor când este scutit de prezenta de către Guvernatorul ales. In aceasta situație, Președintele ales trebuie sa desemneze un reprezentant care sa participe in locul lui si care sa-i raporteze cele discutate. Dacă președintele-ales nu a participat la PETS și nu a fost scutit de Guvernatorul ales, trimițând un înlocuitor, nu este calificat pentru a servi ca președinte. În această situație, președintele în exercițiu trebuie să servească în continuare, până când un succesor, ales prin vot de către club, este calificat (participa la PETS).

**3.1.9** Este interzisa activitatea de campanie favorabila sau defavorabila unuia dintre candidații la funcția de președinte. Daca un membru sesizează Comitetul, aducând indicii concrete, sau Comitetul se autosesizează despre existenta unei astfel de acțiuni, președintele convoacă de urgenta comitetul, chiar si in ziua alegerilor. Comitetul va vota cu majoritate absoluta a celor prezenți daca aceste acțiuni au avut caracter de propaganda si decide retragerea candidatului din competiție, in cazul campaniei favorabile lui, si sancționarea celui sau a celor care au făcut campanie prin amendarea cu 100 Euro si interzicerea accesului la orice funcție din Comitet pe timp de doi ani. Decizia va fi luata in prezenta părților, iar votul va fi secret. Decizia Comitetului este definitiva.

**3.1.10.** Oricare membru al clubului își poate exprima opoziția cu privire la candidatura unui alt membru doar prin sesizarea președintelui si a secretarului. Președintele convoacă de urgenta Comitetul si invita părțile la reuniunea Comitetului. Comitetul decide cu majoritatea absoluta a celor prezenți daca exista motive întemeiate pentru retragerea candidaturii sau nu. In același timp, daca sesizarea făcută lezează imaginea membrului candidat, membrul care a făcut sesizarea poate fi sancționat de către Comitet in concordanta cu principiile care guvernează Rotary. Votul este secret, iar decizia Comitetului definitiva.

**3.2. Alegerea Comitetului.**

**3.2.1.** Cu cel puțin șase săptămâni înainte de sfârșitul primului semestru al anului rotarian premergător mandatului său, Președintele-ales înaintează comitetului în exercițiu propunerile pentru membrii Comitetului său. Aceste propuneri vor fi anunțate în club și votate in cadrul Adunarii Generale anuale. Au drept de vot doar membrii activi ai clubului care au cotizatia achitată la zi.

**3.2.2.** Votul pentru membrii comitetului, ca si pentru președinte, este secret si se face cu buletine de vot. Voturile sunt numărate de o Comisie de Alegeri, formată din doi foști președinți, 2 membri dintre rotarienii care au făcut sau fac parte din Comitet si care au avut un procentaj al prezentei superior celui de 50 % și din președintele in exercițiu al clubului, acesta fiind si Președintele Comisiei de Alegeri

**3.2.3.** Alegerile sunt valabile daca este realizat cvorumul prin prezenta ...... dintre membrii activi ai clubului. Sunt considerați prezenți si acei membri care au cotizația achitata la zi, dar din motive obiective cum ar fi: sanatate, serviciu, deplasare in străinătate nu pot participa la Adunarea Generala, dar își exprima votul prin email adresat doar președintelui si secretarului in exercițiu. Președintele si secretarul vor prezenta Comisiei de Alegeri lista celor care au votat prin email, vor preciza numărul de voturi obținute de către candidați in urma exprimării votului prin email, fără a comunica cine pe cine a votat.

**3.2.4** Președintele si noul Comitet sunt aleși prin votul majorității simple. In cazul unei egalități, votul se reia imediat pana la stabilirea majorității. În urma numărării voturilor, Comisia de Alegeri stabilește rezultatul votării si întocmește procesul verbal al alegerii. Președintele Comisiei de Alegeri face cunoscute rezultatele. Copii ale voturilor exprimate prin email vor fi anexate procesului verbal al alegerii si vor fi pastrate confidentiale de Comisia de Alegeri timp de 15 zile dupa alegeri.

**3.2.5.** Pentru a putea fi ales in Comitet, un membru trebuie sa îndeplinească cumulativ următoarele trei condiții:

e. sa fi fost membru al Clubului cel puțin **12 luni** până la data votului;

f. sa se fi încadrat in baremul de prezenta definit in prezentul regulament si

g. sa fi participat activ la minim una din acțiunile clubului, în anii rotarieni anteriori alegerii.

Mai pot fi adaugate alte cerinte de catre club

**3.2.6.** Durata mandatului membrilor comitetului este de 1 an. Este indicat ca unii membri ai comitetului (in special responsabilul cu fundația), sa fie realeși timp de trei ani pentru a asigura continuitate proiectelor.

**3.2.7.** Pentru funcția deVicepreședinte poate fi ales doar un fost președinte al clubului, avand calificarile necesare inlocuirii presedintelui

**3.3. Cazul ramanerii vacante a locurilor din comitet**

**3.3.1.** Un loc vacant de Ofițer va fi completat conform deciziei Președintelui și votat într-o Adunare Generală Extraordinară.

**3.3.2.** Dacă funcția de Președinte rămâne vacantă, Președintele ales preia această funcție, cu condiția respectării prevederilor art. 3.1.7. În caz contrar, Fostul Presedinte Imediat va fi Președinte interimar, până când Președintele ales este calificat. In cazul in care nici acest lucru nu este posibil, un Fost Presedinte va fi Președinte interimar, până când Președintele ales este calificat.

**Articolul 4 Indatoririle ofițerilor**

**Secțiunea 1 -** Președintele prezidează la ședințele clubului și ale Comitetului.

**Secțiunea 2 –** Fostul Presedinte Imediat ocupă funcția de director al Comitetului clubului.

**Secțiunea 3 -** Președintele Ales se pregătește pentru anul său în funcție și îndeplinește funcția de director.

**Secțiunea 4 -** Vicepreședintele prezidează ședințele de club și de Comitet atunci când președintele este absent.

**Secțiunea 5 -** Un director participă la ședințele clubului și ale Comitetului.

**Secțiunea 6 -** Secretarul ține evidența membership (numar de membri, tipuri de membri, calificarile membrilor) și prezența.

**Secțiunea 7 -** Trezorierul supraveghează toate fondurile și oferă o contabilitate a acestora.

**Secțiunea 8 -** Sergeant-at-arms menține ordinea în ședințele de club.

*Consultați manualele liderilor clubului Rotary pentru detalii despre rolurile și responsabilitățile ofițerilor de club.*

**Sugestie**

**Articolul 4. Îndatoririle membrilor Comitetului**

**4.1. Președintele**. Prezidează toate Adunările, reuniunile ordinare si extraordinare ale Clubului si ale Comitetului si îndeplinește orice alta misiune care tine de funcția sa.

Indatoririle in detaliu si modul in care se exercita functia de presedinte de club se regasesc in „[Lead Your Club: President - Club President's Manual](https://my.rotary.org/en/document/lead-your-club-president)”

**4.2. Fostul Președinte Imediat.** Asigură legătura cu mandatul precedent

**4.3. Președintele-Ales.** Președintele-Ales se pregătește pentru mandatul său în această funcție si asigură continuitatea.

**4.4. Vicepreședințele.** Vicepreședintele prezidează întrunirile clubului și cele ale Comitetului în absența președintelui si il inlocuieste atunci cand acesta nu isi poate indeplini obligatiile din motive diverse.

**4.5. Secretarul.** Secretarul tine la zi lista membrilor, evidenta prezentelor la reuniuni, face convocarea la reuniunile Clubului si ale Comitetului, întocmește procesele verbale ale Adunarilor Generale, ale reuniunilor, ca si rapoartele destinate Rotary International, Întocmește toate rapoartele lunare către Secretarul Comitetului Districtual. Operează modificări in baza de date a RI, cu acordul scris al Comitetului. Mai multe amănunte sunt regăsite in „[Be a Vibrant Club: Your Club Leadership Plan](https://my.rotary.org/en/learning-reference/learn-topic/regional-strategy-membership)”

**4.6. Trezorierul*.*** Trezorierul este responsabilul tuturor fondurilor si patrimoniului Clubului, supune aprobarii raportul financiar preliminar al Clubului la Adunarea Generala Extraordinara de la sfârșitul anului rotarian sau da informatii despre executia bugetara sau in orice alta ocazie, la cererea Comitetului. Încasează cotizații si eliberează chitanțe pentru toate sumele încasate in numerar. Îndeplinește toate celelalte misiuni ce pot rezulta din funcția sa si transmite succesorului lui sau Președintelui ales, la expirarea mandatului, conturile si bunurile Clubului. Este responsabil pentru intocmirea procesului verbal de predare a situatiei financiare la sfarsitul mandatului in maximum 30 de zile de la incheierea mandatului. Mai multe amănunte sunt regăsite in „[Be a Vibrant Club: Your Club Leadership Plan](https://my.rotary.org/en/learning-reference/learn-topic/regional-strategy-membership)”

**4.7. Responsabil protocol.** Responsabilul protocol are rolul de a menține ordinea în timpul reuniunilor și previne sau rezolvă incidentele care pot perturba desfășurarea reuniunilor.

**4.8. Președinții Comisiilor**. Președinții comisiilor precum si eventualii membri fara functii au indatoririle stabilite conform documentelor Rotary International

**4.9.** Membrii Comitetului pot îndeplini îndatoriri suplimentare, conform sarcinilor primite de la Presedinte.

**Articolul 5 Reuniuni**

**Secțiunea 1 -** O Adunare Generala anuală a acestui club are loc cel târziu la 31 decembrie pentru a alege ofițerii și directorii care vor servi pentru următorul an Rotary.

**Secțiunea 2 -** Acest club se întâlnește in reuniuni ordinare după cum urmează: saptamanal/la doua saptamani la... (locatia intalnirii), incepand cu ora..... . Toți membrii clubului vor fi notificați cu privire la orice schimbare sau anulare a reuniunii obișnuite.

**Secțiunea 3 -** Reuniunile Comitetului se țin în fiecare lună. Reuniunile speciale ale Comitetului sunt convocate cu preaviz rezonabil de către președinte sau la cererea a doi directori.

*Constituția Standard a Clubului Rotary prevede ca Regulamentul clubului să includă articolul 5, secțiunea 2.*

**Sugestie**

**Articolul 5. Reuniuni**

**5.1. Adunarea Generală**

**5.1.1. Adunarea Generală Anuală.** Adunarea Generala Anuala se tine pana in data de 31 Decembrie si are ca scop principal alegerea Presedintelui si a Comitetului, aprobarea bilantului financiar-contabil al madatului anterior, descarcarea de gestiune a fostului presedinte, aducerea la zi a listei de membri activi ai clubului, dar pot fi discutate si alte probleme. Data Adunării Generale Anuale trebuie anunțată în club cu cel puțin 3 săptămâni înainte. Adunarea generala este legal constituita prin realizarea cvorumului de ...... din numarul membrilor activi ai clubului.

**5.1.2. Adunarea Generală Extraordinară.** Adunari Generale extraordinare pot fi convocate in cursul anului, de catre Comitet, sau la cererea unei treimi din membrii clubului, care prezinta Comitetului o convocare semnata, insotita de o ordine de zi. Membrii clubului trebuie sa fie informati asupra convocarii Adunarii Generale Extraordinare si a ordinii de zi cu minim 10 zile inainte de data planificata a acesteia. Este de preferat ca la Adunarea Generala Extraordinara sa nu participe invitati din exterior. Daca participa totusi invitati din exterior, acestia nu au voie sa influenteze procesul de vot, iar, daca sunt membrii ai altor cluburi Rotary, nu au voie sa voteze.

**5.1.3.** Orice membru are dreptul de a propune Comitetului o problema de luat in considerare in cadrul Adunarii Generale urmatoare. Acest drept poate fi exercitat cu minim 7 zile inaintea Adunarii Generale respective. Propunerea trebuie exprimata in scris si inaintata catre Comitet, care va aproba intrarea pe ordinea de zi a Adunării Generale. Eventualul refuzul va fi motivat de catre Comitet membrului care a facut propunerea.

**5.1.4.** In luna iunie, cu ocazia predarii mandatului catre noul Comitet, va avea loc o Adunare Generala in care Comitetul prezinta raportul de activitate pe perioada mandatului, raportul preliminar privind executia bugetului de venituri si cheltuieli, iar noul Comitet prezinta proiectul bugetului de venituri si cheltuieli pe anul următor si proiectul programelor clubului.

**5.1.4.** Deciziile luate in Adunarea Generala nu pot fi modificate decat de o alta Adunare Generala, cu conditia ca motivul modificarii sa fie bine precizat.

**5.1.5.** Secretarul trebuie să țină un Registru al Adunarilor Generale. Procesele verbale sunt semnate de Presedinte sau Vicepresedinte si de un membru al Comitetului. Registrul este tot timpul la dispozitia membrilor Clubului care doresc a-l consulta.

**5.2. Reuniunile Clubului.**

**5.2.1.** Întrunirile regulare (ordinare) ale clubului au loc săptămânal/la doua saptamani la... (locatia intalnirii), incepand cu ora..... . in locația si la ora anunțată. (Clubul stabileste frecventa reuniunilor cu conditia ca, obligatoriu sa fie doua reuniuni pe luna. Tipul reuniunilor se stabileste de club: in persoana, in persoana + online, online cu obligativitatea intalnirii si in persoana odata pe luna, convocare interactiva online...)

**5.2.2.** Comitetul poate modifica ziua, ora și locul reuniunii anunțând modificarea cu minim 7 zile inainte.

**5.2.3.** Comitetul poate anula una din reuniuni daca aceasta se suprapune cu o zi de sarbatoare legala, in cazul decesului unui membru al clubului sau daca este o situatie de forța majora care poate pune in pericol viata sau sanatatea membrilor clubului. Comitetul nu poate anula mai mult de 6 reuniuni intr-un an.

**5.2.4.** Pentru ca o reuniune să fie statutară ea trebuie să îndeplinească cvorumul (minim ..... din totalul membrilor activi)

**5.2.5.** Ordinea de zi recomandată a unei reuniuni este următoarea:

* Urarea de bun venit a Președintelui
* Probleme administrative prezentate de Presedinte
* Decizii ale comitetului Clubului
* Stadiul proiectelor in curs si noi proiecte
* Primiri de membri in cazul reuniunilor festive
* Prezentarea corespondentei cu Districtul
* Scrisoarea lunara a Guvernatorului
* Prezentare mesaje de la RI
* Conferințe/Instruire Rotary
* Socializare/diverse
* Încheierea făcută de Președinte

**5.3 Reuniunile Comitetului** se țin în fiecare lună. Reuniunile speciale ale Comitetului sunt convocate cu preaviz rezonabil de către președinte sau la cererea a doi directori.

**Articolul 6 Taxe**

Taxele anuale de club sunt:...........

Se plătesc după cum urmează:.

Taxele anuale de club includ cotizații către RI, abonamente la o revistă oficială a RI, taxe de district, taxe de club și orice alte evaluări ale Rotary sau ale districtului.

*Constituția Standard a Clubului Rotary prevede ca Regulamentul clubului să includă articolul 6.*

**Sugestie**

**Articolul 6. Taxe**

**6.1. Taxa de admitere**.

6.1.1. La momentul acceptării ca membru al clubului, cel acceptat va achita o taxă de admitere a cărei valoare este de ...... RON.

6.1.2. Excepție de la plata taxei de admitere se face în cazul transferului unui membru de la alt club.

**6.2. Cotizația.**

**6.2.1.** Cotizația anuală stabilita de către Comitet prin propunerea de buget. Cotizația este plătibilă în două tranșe semestriale, în cursul primei luni a fiecărui semestru.

**6.2.2**. Neplata cotizatiei in termen de trei luni de la inceputul semestrului poate atrage penalizari de intarziere. Cuantulul acestora va fi stabilit in prima reuniune a Comitetului.

**6.2.3**. Membrii de onoare nu plătesc cotizație.

**6.2.4**. Cotizația poate fi redusă, în mod exceptional, prin decizia Comitetului. Procentajul membrilor care beneficiază de cotizație redusă nu poate depăși 5% din numărul membrilor clubului.

**Articolul 7 Mod de votare**

Modul de votare al acestui club se desfășoară prin vot vocal sau prin ridicarea unei mâini, cu excepția alegerilor ofițerilor și directorilor, care se desfășoară prin vot scris. Comitetul poate, de asemenea, să ofere un vot scris pentru votarea unor decizii.

*Includeți aici procedurile de vot pentru cluburile satelit.*

**Sugestie**

**Articolul 7. Modalitate de Votare.**

**7.1.** Votarea se efectueaza in mod deschis, prin ridicarea mainii, cu exceptia alegerii membrilor Comitetului si a Presedintelui, care se face prin vot secret. Membrii Comitetului pot decide daca anumite decizii trebuie luate prin vot secret in loc de vot deschis. Fiecare membru al Clubului cu cotizatia platita la zi are dreptul de a fi ales si de a vota. În cazuri motivate și acceptate, conform art. 3.2.3. votul se poate exprima și prin Email, transmis Președintelui și Secretarului.

**7.2.** Numarul necesar de voturi pentru alegerea Comitetului si a Presedintelui, precum și pentru amendarea Regulamentului, este de 50% +1 din efectivul membrilor cu drept de vot, cu conditia realizarii cvorumului.

**7.3.** Pentru votarea unor decizii sau hotarari legate de activitatea si functionarea clubului, altele decat cele referitoare la alegerea Comitetului si a Presedintelui și amendarea statutului, decizia se ia cu majoritatea simplă a celor prezenti.

**Articolul 8 Comisiile**

**Secțiunea 1 -** Comisiile acestui club cuprind cele enumerate la articolul 12, secțiunea 7, din Statutul clubului, precum și următoarele precizari: .

**Secțiunea 2 -** Președintele este un membru din oficiu al tuturor comisiilor.

**Secțiunea 3 -** Președintele fiecărei comisii este responsabil de reuniunile și activitățile periodice ale comisiei, supraveghează și coordonează activitatea sa și raportează Comitetului cu privire la toate activitățile comisiei.

*Comisiile clubului își coordonează eforturile pentru atingerea obiectivelor anuale și pe termen lung ale clubului.*

**Articolul 9 Finanțe**

**Secțiunea 1 -** Înainte de începerea fiecărui an fiscal, Comitetul pregătește un buget anual cu venituri și cheltuieli estimate.

**Secțiunea 2 -** Trezorierul depune fondurile clubului într-o instituție financiară sau în instituțiile desemnate de Comitet, împărțite în două conturi: unul pentru operațiuni în club și unul pentru proiecte.

**Secțiunea 3 -** Facturile sunt plătite de trezorier sau de un alt ofițer autorizat și aprobate de alți doi ofițeri sau directori.

**Secțiunea 4 -** O persoană calificată efectuează o revizuire anuală amănunțită a tuturor tranzacțiilor financiare.

**Sectiunea 5** — Membrii clubului vor primi un raport financiar anual al clubului. Un raport financiar la mijlocul anului cu veniturile si cheltuielile curente si ale anului anterior trebuie prezentat in cadrul Adunarii Generale Anuale.

**Sectiunea 6** — Anul fiscal este de la 1 iulie pana la 30 iunie al anului urmator.

**Sugestie**

**Articolul 9 Finante**

**9.1. Bugetul.** Anterior începerii fiecărui an fiscal, Comitetul întocmește un buget estimativ de venituri și cheltuieli pentru întregul an. Bugetul este aprobat cu majoritatea simpla a celor prezenti in Adunarea Generala de predare-primire de la finalul anului rotarian anterior.

**9.2. Resursele financiare**

9.2.1. Resursele financiare anuale ale Clubului se compun din:

a) cotizatiile si subscriptiile membrilor;

b) donatii, sponsorizari sau alte venituri conform legii;

c) taxa de admitere de noi membri;

d) dobanzi bancare.

e) grant-uri

f) evenimente de strângere de fonduri cu taxă de participare, organizare de baluri, evenimente cu caracter cultural și/sau sportiv, conferințe, tombole, vânzare de carte, sponsorizări şi alte fonduri primite de la persoane fizice sau juridice din ţară sau străinătate, resurse obţinute de la bugetul de stat sau de la bugetele locale, dividendele societăţilor comerciale înfiinţate de asociaţie sau la care are calitatea de asociat și/sau acționar, fonduri obţinute de la diverse organisme sau instituţii pe bază de programe, precum şi din alte surse prevăzute de lege.

9.2.2. Trezorierul depune fondurile clubului la o instituție financiară (instituții financiare) desemnată(e) de Comitet.

9.2.3. Toate facturile sunt achitate de trezorier sau de alt membru autorizat al conducerii în urma aprobarii de catre presedinte.

9.2.4. Toate operațiunile financiare ale clubului se verifică anual în detaliu de către o persoană calificată (cenzor).

9.2.5. Membrii clubului vor primi un raport financiar anual al clubului. Un raport financiar la mijlocul anului cu veniturile si cheltuielile curente si ale anului anterior trebuie prezentat in cadrul Adunarii Generale Anuale.

9.2.6. Anul fiscal începe la 1 iulie și se încheie la 30 iunie al anului urmator. Raportarile fiscale se fac in conformitate cu legislatia romana.

**Articolul 10 Metoda de alegere a membrilor**

**Sectiunea 1** — Un membru propune un candidat catre Comitet si/sau catre comisia de membri, sau un alt club propune pe unul din membrii sai care se transfera sau un fost membru.

**Section 2** — Comitetul aproba sau respinge candidatura de a deveni membru al clubului in 30 de zile si il notifica pe membrul care a propus canditatul despre decizia sa.

**Section 3** — Daca Comitetul aproba candidatul pentru a deveni membru al clubului, acesta este invitat sa se alature clubului.

*O modalitate de a solutiona obiectiile ridicate de un membru actual al clubului poate fi inclusa in acest articol.*

**Sugestie**

**Articolul 10. Propunerea și Admiterea de noi membri.**

Calitatea de membru cat si tipurile de membru ale acestui club sunt definite in Statutul clubului, art.9.

Pe langa tipurile de membri activi si membri de onoare, clubul poate stabili prin acest Regulament si alte tipuri de membri. RI sugereaza: membri de corporatie, membri de familie, tineri profesionisti, membri asociati (pentru cei aflati in perioada de proba). Detalii despre aceste tipuri de membri se gasesc in My Rotary.

**10.1. Propunerea de noi membri**

Persoanele care corespund profilului rotarian pot fi propuse ca viitori membri.

Propunerea candidaturii este prezentata Comitetului, în scris, prin intermediul secretarului, doar de un membru al clubului cu o vechime de minim 2 ani. Este recomandat ca propunerea să fie susținută și de către un alt membru al clubului. Dacă persoana propusă devine membru, cei care l-au propus îi vor fi ”nași” sau ”sponsori” și vor răspunde de integrarea noului membru în club. Propunerea de candidatură este confidențială, în afară de cazul în care Comitetul prevede altceva.

**10.2. Admiterea de noi membri**

**10.2.1**. Propunerile de noi membri sunt analizate de Comisia de Membri și discutate în Comitet, în termen de maxim 30 de zile. Comisia de Membri va analiza propunerea si va prezenta recomandarea sa la următoarea reuniune a Comitetului. Votul Comitetului pentru admitere trebuie sa fie 2/3 din membrii prezenti ai Comitetului. Dupa acceptul de catre Comitet, ”nașii” vor invita candidatul să se prezinte la una din reuniunile clubului. Atașat la minuta reuniunii respective, secretarul va trimite în club și CV-ul candidatului. Dacă timp de 7 zile de la prezentarea în club, respectiv de la publicarea CV-ului, niciun membru al clubului nu ridică obiecții cu privire la candidatul propus, atunci acesta este acceptat ca membru aspirant, pentru o perioadă de 3 până la 6 luni. La finalul perioadei de probă, a cărei durată este decisă în Comitet, membrul aspirant devine membru al clubului prin decizia a 2/3 dintre membrii Comitetului, într-o reuniune festivă, achitand taxa de admitere.

Dacă există obiecții față de candidatura respectivă, acestea vor fi adresate, în scris, secretarului și discutate în prima ședință a Comitetului, care, în funcție de natura obiecțiilor va decide retragerea candidaturii sau continuarea procesului de admitere în club.

Este interzis sa se comunice candidatului sau „nasului” numele membrului care s–a opus admiterii candidatului in club.

 **10.2.2** In perioada de proba, membrul aspirant trebuie sa aiba o prezenta de peste 80% la reuniunile clubului, sa faca o prezentare din domeniul in care activeaza si sa se implice activ intrunul dintre proiectele clubului, sau sa realizeze un proiect.

**10.2.3**. Transferul unui membru al altui club Rotary catre club se poate face la propunerea clubului care transfera sau la solicitarea celui care se transfera. Comitetul, prin Comisia de Membri, trebuie sa se asigure ca noul candidat corespunde clasificarii Rotary si intruneste standardele Rotary. Comitetul analizează propunerea și, daca este votat de catre 2/3 din numarul membrilor Comitetului, va invita candidatul să se prezinte la una din reuniunile clubului. Atașat la minuta reuniunii respective, secretarul va trimite în club și CV-ul candidatului. Dacă timp de 7 zile de la prezentarea în club, respectiv de la publicarea CV-ului, niciun membru al clubului nu ridică obiecții cu privire la candidatul propus, atunci acesta este acceptat ca membru al clubului. Pentru a fi transferat in club, candidatul trebuie sa aiba toate obligatiile financiare achitate la zi catre fostul club, fapt confirmat de catre secretarul acestuia.

**Articolul 11 Modificari**

Acest Regulament poate fi modificat in cadrul oricarei reuniuni ordinare a clubului. Schimbarea Regulamentului clubului se face prin instiintarea in scris a fiecarui membru cu 21 de zile inainte de reuniune, avand cvorumul prezent pentru vot, si avand votul a doua-treimi in favoarea schimbarii. Schimbarile la acest Regulament trebuie sa fie in concordanta cu Actul Constitutiv si Statutul clubului, Constitutia standard a unui club Rotary, Constitutia si Statutul Rotary International si Codul de Politici al Rotary International.